???????? อาหารไทยแต่ใจอินเตอร์ ????????
อินเตอร์เป็นร้านอาหารไทยตั้งอยู่ซ.สยามสแควร์ 9 หลังห้างสยามสแควร์วัน หาไม่ยากเพราะชื่อร้านโดดเด่นด้วยตัวหนังสือสีส้มง่ายๆเขียนคำว่า 'อินเตอร์ Inter' บนแถบป้ายสีขาว มีอาหารไทยหลากหลายอย่างให้สั่งทั้งข้าวจานเดียว กับข้าว ต้ม ผัด แกง ทอด แนะนำชาวต่างชาติมาทานได้เลย

???? กินอะไรดี ????
- ข้าวผัดอาม่า (80฿)
จริงๆคือข้าวผัดไข่ธรรมดาทั่วไปแต่ใส่ซีอิ๊วดำเพิ่มมาให้มีกลิ่นและรสชาติที่หอมมากขึ้น ให้อารมณ์คล้ายๆข้าวผัดคนจีนสมัยก่อน ใส่เครื่องมาเยอะดีเป็นเนื้อหมูกับกุนเชียง ใส่ผักคะน้าซึ่งหั่นเป็นชิ้นเล็กๆทำให้ทานง่าย รสชาติออกหวานนำตามด้วยรสเค็มอ่อนๆ เวลาทานแนะนำให้ราดด้วยพริกน้ำปลาเน้นพริกขี้หนูหน่อยจะเข้ากันมาก
- ข้าวผัดพริกขี้หนูหมูแดด (85฿)
เป็นข้าวผัดแบบแห้งๆซึ่งปรุงรสมาแค่น้ำตาลกับซอสปรุงรสหรือน้ำปลาแค่นิดเดียวเท่านั้น ทำให้รสชาติมีความเค็มและหวานอ่อนๆ แต่เมื่อบีบน้ำมะนาวและคลุกเคล้าให้เข้ากัน รสชาติจะโดดเด่นขึ้นมาด้วยความเปรี้ยวที่ผสมผสานลงตัวกับข้าวผัด ตามมาด้วยความเผ็ดร้อนจากพริกขี้หนู หากไม่พอสามารถขอเพิ่มจากพนง.ได้
- ข้าวซี่โครงหมูทอด (80฿)
ซี่โครงหมูอย่างดีหมักกับซอสปรุงรสและกระเทียมพริกไทย นำไปทอดให้สุกแบบสีน้ำตาลเข้ม ก่อนทานต้องราดด้วยซอสพริกแล้วกัดเข้าไป เมื่อเคี้ยวจะได้รสเปรี้ยวของซอสพริกผสานกับรสเค็มกลมกล่อมของซอสหมักซึ่งเข้ากันได้ดีมากกับเนื้อหมูซี่โครงแสนนุ่ม หากต้องการความเผ็ดร้อนให้ตักพริกขี้หนูจากถ้วยพริกน้ำปลาราดลงไป
- แก้งส้มกุ้งผักกระเฉด (120฿)
กุ้งสดพอประมาณ ขนาดแอบคิดว่าเล็กไปหน่อยเมื่อเทียบกับราคาซึ่งใส่มาแค่ 4 ตัว ผักกระเฉดไม่แข็งไม่อ่อนพอจะเคี้ยวได้ แต่สำหรับคนเฒ่าคนแก่น่าจะแข็งไปสักหน่อย จริงๆส่วนตัวก็อยากให้นุ่มกรอบกว่านี้เพราะมีร้านเปรียบเทียบเยอะ รสชาติดีแต่ยังไม่เพอร์เฟ็ค พริกแกงส้มยังไม่หอม
- ยำคอหมูย่าง (100฿)
คอหมูนุ่มกำลังดี ไม่อ่อนไม่แข็งจนเกินไป ปรุงรสชาติได้กำลังพอดีซึ่งทานได้ทุกวัย ทุกสัญชาติ เพราะมีรสหวานนำควบคู่ไปกับรสจัดของน้ำยำ เดาว่าคงใส่น้ำเชื่อมมาแต่ไม่ได้ทำให้เลี่ยนหรือหวานเกินไป คนที่ไม่ทานเผ็ดหรือไม่ทานรสจัดสามารถทานได้ง่าย
- ชามะนาว (45฿)
แก้วเล็กไป หวานไปหน่อย แต่กลิ่นของชาต่างจากที่อื่นๆมีเอกลักษณ์โดดเด่นเฉพาะตัว แต่รสชาติยังต้องปรับปรุงเพราะออกหวานไปหน่อย

???? ข้อดี ????
- อาหารทั่วไปทุกเมนูรสชาติดีอยู่ในระดับ 4/5 คะแนนเลย
- มีเมนูให้เลือกค่อนข้างเยอะถึงแม้จะไม่ใช่ร้านอาหารตามสั่ง
- มีน้องพนง.เยอะทำให้ดูแลได้ทั่วถึง รวมถึงพ่อครัว/แม่ครัวมีจำนวนมากพอที่จะไม่ทำให้ลูกค้ารออาหารนาน
- มีแอร์ สำคัญตรงนี้

???? ข้อติ ????
- ราคาแพงใกล้เคียงเรทชาวต่างชาติ คิดง่ายๆว่าเหมือน 2 เท่าจากราคาปกติ อย่างข้าวจานเดียว 80฿ กับข้าว 100฿